“JISMONIY ShAXSLARNING NAQD XORIJIY VALYUTANI OLIB KELIShI VA OLIB ChIQIB KETIShINI TARTIBGA SOLISh ChORA-TADBIRLARI TO‘G‘RISIDA” O‘ZBEKISTON RESPUBLIKASI PREZIDENTINING 1998 YIL 20-MARTDAGI PF-1979-SON FARMONIGA O‘ZGARTIRIShLAR KIRITISh HAQIDA

Bojxona rejimini yanada erkinlashtirish maqsadida:
 1. 2001-yilning 1-iyulidan boshlab jismoniy shaxslar — O‘zbekiston Respublikasining rezidentlari va norezidentlaridan ular olib kelgan naqd xorijiy valyutaning 10000 AQSh dollaridan ziyod qismidan bir foiz miqdorida boj to‘lovi olinishi bekor qilinsin.
 2. “Jismoniy shaxslarning naqd xorijiy valyutani olib kelishi va olib chiqib ketishini tartibga solish chora-tadbirlari to‘g‘risida” O‘zbekiston Respublikasi Prezidentining 1998-yil 20-martdagi PF-1979-son Farmoni 2-bandida:
 birinchi xatboshidagi “10 ming AQSh dollariga teng miqdorda” degan so‘zlar olib tashlansin;
 ikkinchi xatboshi o‘z kuchini yo‘qotgan deb hisoblansin.